CELEX: 31982R2078
Language: el
Date: 1982-07-28
Title: Κανονισμός (EOK) αριθ. 2078/82 τού Συμβουλίου τής 28ης Ιουλίου 1982 περί τής προμήθειας αποκορυφωμένου γάλακτος σέ σκόνη ως επείγουσας επισιτιστικής βοήθειας στήν UNHCR, υπέρ τών αφγανών προσφύγων στό Πακιστάν στό πλαίσιο τού κανονισμού (EOK) αριθ. 1037/82

Avis juridique important

|

31982R2078

Κανονισμός (EOK) αριθ. 2078/82 τού Συμβουλίου τής 28ης Ιουλίου 1982 περί τής προμήθειας αποκορυφωμένου γάλακτος σέ σκόνη ως επείγουσας επισιτιστικής βοήθειας στήν UNHCR, υπέρ τών αφγανών προσφύγων στό Πακιστάν στό πλαίσιο τού κανονισμού (EOK) αριθ. 1037/82  

Επίσημη Εφημερίδα αριθ. L 221 της 30/07/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2078/82 ΤΟΥ ΣΥΜΒΟΥΛΙΟΥ  της 28ης Ιουλίου 1982  περί της προμήθειας αποκορυφωμένου γάλακτος σε σκόνη ως επείγουσας επισιτιστικής βοήθειας στην UNHCR, υπέρ των αφγανών προσφύγων στο Πακιστάν στο πλαίσιο του κανονισμού (ΕΟΚ) αριθ. 1037/82  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1037/82 του Συμβουλίου της 26ης Απριλίου 1982 περί θεσπίσεως των γενικών κανόνων προμήθειας αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και σε ορισμένους ειδικούς οργανισμούς (1), και ιδίως το άρθρο 7,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1038/82 του Συμβουλίου της 26ης Απριλίου 1982 περί της προμήθειας αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και σε ορισμένους ειδικούς οργανισμούς (2) προβλέπει απόθεμα 10 990 τόνων αποκορυφωμένου γάλακτος σε σκόνη· ότι ορισμένες ποσότητες του εν λόγω αποθέματος εξακολουθούν να είναι διαθέσιμες·  ότι στην Κοινότητα υποβλήθηκε αίτηση από την UNHCR για χορήγηση επισιτιστικής βοήθειας αποκορυφωμένου γάλακτος σε σκόνη, υπέρ των αφγανών προσφύγων στο Πακιστάν· ότι οι ανάγκες δικαιολογούν τη χορήγηση επισιτιστικής βοήθειας εκ μέρους της Κοινότητος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις ποσότητες αποκορυφωμένου γάλακτος σε σκόνη που εξακολουθούν να είναι ακόμα διαθέσιμες, δυνάμει του κανονισμού (ΕΟΚ) αριθ. 1038/82, 3 000 τόνοι διατίθενται στην UNHCR ως επισιτιστική βοήθεια υπέρ των αφγανών προσφύγων. Οι λεπτομέρειες χρηματοδοτήσεως αφορούν την αξία αποκορυφωμένου γάλακτος σε σκόνη στο στάδιο cif.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 120 της 1. 5. 1982, σ. 1.  (2) ΕΕ αριθ. L 120 της 1. 5. 1982, σ. 3.